Nicolae Ciucă confirmă că PNL ia în calcul nominalizarea lui Ionuț Lupescu la Primăria București
Liderul PNL, Nicolae Ciucă, a confirmat luni seara că PNL ia în calcul o eventuală nominalizare a fostului mare fotbalist Ionuț Lupescu drept candidat al partidului la Primăria Bucureștiului.
"Eu consider că e o persoană foarte bună pentru a fi testat și sondat în acest moment. Vedem ce zic bucureștenii", a spus Ciucă, întrebat la Digi 24 despre această eventualitate.
Nicolae Ciucă a precizat că liberalii au căutat "acei oameni care au în spate un background, inclusiv managerial", iar Ionuț Lupescu a "făcut parte din stafful UEFA, a gestionat un buget de 5,5 miliarde de dolari" și "l-a gestionat foarte bine".
"După atâția ani de guvernare cetățenii au o anumită supărare față de partidele mainstream. Îmi doresc ca PNL să-și deschidă porțile către oameni care au făcut ceva în viața lor profesională", a mai spus el.
Despre vinul băut cu omul de afaceri Dan Ostahie
În ceea ce privește întâlnirea pe care a avut-o cu omul de afaceri Dan Ostahie, Nicolae Ciucă a negat că ar fi băut un vin de 3.000 de dolari sticla.
"Acolo și dacă era suc de sfeclă roșie" " știrea tot la fel pleca", a comentat Nicolae Ciucă. Acesta a susținut că la masă a fost băut un vin românesc, din Banat, care costa "undeva la 300 și ceva de lei" și că fiecare invitat și-a plătit nota de consumație.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank